Ludwig Schmalzl de Ronc

Ludwig Schmalzl, dit nce Ludwig de Ronc (*2 de fauré 1886 a Urtijëi; † 28 de setëmber 1982 a Urtijëi), fova n scultëur,  maester de schi y ost de Urtijëi y un di primes schiadëures de Gherdëina.

 Biografia 
Ël fova n mut de Franzl de Ianesc-Marienheim y de Anna Lardschneider da Dëur. Si fëna fova Sophie Riffeser da Tieja (1890-1957).
Si mut Franz Schmalzl ova maridà Trina, muta de Trina de Ianesc y Batista Moroder.
Do la scola elementera a Urtijëi iel jit inant cun doi ani de scola a Mehrerau daujin a Bregenz tl Vorarlberg. Daldò al fat cater ani de scultura pra Anton Demetz da Pilat y tl medemo tëmp la Scola d'Ert de Urtijëi. L ann 1906 iel deventà fant pra Batista Moroder de Trinadeianesc. Te chëi ani al ziplà n saudé roman de 2,50 m. che ie stat metù ora per n valgun ani te na zità taliana dan n chino.
Ël ova na gran berstot de Scultëur sun l luech Ronc Dessot a Urtijëi cun na bela ustaria che l ova arpà da si pere y fajova schialdi crisć.

Ël ova venciù la prima garejeda de schi fata te Gherdëina n ucajion dla festa de Urtijëi dl 1908 pian via duc deberëda dal ëur de Dantercëpies ju tl Ghetun de Sëlva dan l hotel Oswald. L ova giatà n ëura d or scincheda dal chemun de Urtijëi sciche prim pestCalënder de Gherdëina 2018, pl. 33 (foto di schiadëures cun Ludwig danca).

De fauré dl ann 1913 à Ludwig Moroder fat pea, adum cun Luis Trenker y Johann Bernadi, na garejeda da Pecol a Cortina d'Ampëz ruan prim y l dì do na garejeda de 15 Km. dala sosta Cinque Torri a Cortina ruan segondo do n cër Gomperz.
L ann 1913 ie uni metù su a Dispruch l Tiroler Ski Verband TSV y Ludvig Schmalzl fova leprò sciche rapresentant dl Schiclub Ladinia che ël ova metù su adum cun autri tl 1908Storia dl ASC Toblach.. 

Pra la gran garejeda de slalom lerch dla Marmolada, metuda su da Gunther Langes, ie Ludwig Schmalzl ruvà l prim de si categuria. L'ultima garejeda al fat tl 1950 sun l purtoi de Resciesa dal Cason fina sun plaza de dlieja de Urtijëi.

Ël ie stat l prim maester de schi de Gherdëina bel tl 1922.

Tla prima viera a Ludwig Schmalzl cumbatù sciche Kaiserjäger tla Val Giudicarie, , dopro sula Presanella y ala fin tla Albania.
miniatura|Crëusc sun fòssa de Ludwig Schmalzl tla curtina de Urtijëi.
Pra la segonda viera iel stat tlamà pra la SOD a Sulaneres y a Madonna di Campiglio ulache l fajova l maester de schi pra l militer.

L ann 1934 à Ludwig Schmalzl messù vënder la ustaria de Ronc Dessot a Walter Moroder de Trinadeianesc<ref>Edgar Moroder: N lecort de doi fredesc morc tl ultimo ami Walter y Batista Moroder de Trinadeianesc. Calënder de Gherdëina 1989, pl. 90.</ref>.
Tl 1965 à la television taliana tëut su Ludwig Schmalzl y Vigil Pescosta che fova  i primes schiadëures de GherdëinaCronica 1965 Calënder de Gherdëina 1967, pl. 74..
 Notes 

 Bibliografia 
 Edgar Moroder: Ludwig Schmalzl de Ronc,ein Pionier des Skilaufs in den Dolomiten. Dolomiten 1976. Edgar Moroder: Das Geschlecht der Schmalzl in Gröden''. Manuscrit, pl.33-36.

Categoria:Uem
Categoria:Atlet Schi Alpin
Categoria:Atlec/tes de Gherdëina
Categoria:Schi